Ruslands Superliga i ishockey 1996-97

Ruslands Superliga 1996-97 var den første sæson af Ruslands Superliga i ishockey, der afløste den Internationale Hockey-Liga som Ruslands bedste ishockeyrække. Turneringen havde deltagelse af 26 hold, der først spillede et grundspil i to faser, hvorfra 16 hold gik videre til slutspillet.

Mesterskabet blev vundet af Torpedo Jaroslavl, som i slutspilsfinalen besejrede Lada Toljatti med 3-0 i kampe. Torpedo Jaroslavl vandt dermed Superligaen og det russiske mesterskab for første gang.

Superliga

Hold 

Turneringen havde deltagelse af 26 hold, heraf to oprykkere fra Internationale Hockey-Liga 1995-96#Højeste Liga:
 24 hold, der den foregående sæson spillede i Internationale Hockey-Liga (IHL), bortset fra at rekordmestrene fra CSKA Moskva var blevet erstattet af HK CSKA Moskva, der var blev stiftet af Viktor Tikhonov, efter at han var blevet fyret fra det oprindelige CSKA, som til gengæld blev optaget i den næstbedste række.
 2 hold, der var rykket op fra Højeste Liga: Dizelist Penza og SKA Khabarovsk.

I forhold til den foregående sæson i IHL havde de fire ikke-russiske hold (2 fra Kasakhstan, 1 fra Hviderusland og 1 fra Ukraine) forladt ligaen, så den udelukkende havde deltagelse af russiske hold. Derudover havde følgende hold skiftet navn:
 VVS Samara til CSK VVS Samara.
 Avtomobilist Jekaterinburg til Spartak Jekaterinburg.

Ligesom i den foregående sæson i IHL blev første fase af grundspillet afviklet i to regionale zoner.

Grundspil 

I første fase af grundspillet spillede holdene i hver zone en dobbeltturnering alle-mod-alle, hvilket gav 24 kampe til hvert hold.

De 10 bedste hold i hver zone gik videre til anden fase af grundspillet, hvor de 20 hold i finalepuljen spillede om 16 pladser i slutspillet. Holdene medtog resultaterne af indbyrdes opgør i første fase til anden fase.

Zone Vest

Zone Øst

Finalepulje 

I finalepuljen spillede de 10 bedste hold fra hver af de to zoner en dobbeltturnering alle-mod-alle, bortset fra at resultater af indbyrdes opgør mellem hold fra samme zone blev medtaget fra første fase. De 16 bedste hold gik videre til slutspillet.

Slutspil 

Slutspillet havde deltagelse af de 16 bedste hold fra finalepuljen, og holdene blev seedet i henhold til deres placering i finalepuljen. De 16 hold spillede en cupturning, hvor alle opgør blev afgjort i bedst af tre kampe, bortset fra finalen, der blev afgjort bedst af fem kampe.

Ottendedelsfinaler

Kvartfinaler

Semifinaler

Kamp om 3.-pladsen

Finale

Kåringer

Op- og nedrykningsspil 

Op- og nedrykningsspillet mellem Superliga og Højeste Liga havde deltagelse af 10 hold:
 De tre dårligste hold fra hver af de to grundspilszoner i Superliga.
 De to bedste hold fra hver af de to grundspilszoner i Højeste Liga.

De 10 hold spillede en firedobbelt turnering alle-mod-alle. Otte af holdene kvalificerede sig til Superliga 1997-98, hvor ligaen blev udvidet fra 26 til 28 hold.

Højeste Liga

Hold 

Højeste Liga havde deltagelse af 17 hold, hvilket var en kraftig reduktion fra den foregående sæson, hvor ligaen bestod af 47 hold. Blandt de 17 hold var:
 2 nedrykkere fra IHL: Torpedo Ust-Kamenogorsk og CSKA Moskva.
 1 oprykker fra lavere rækker: Motor Zavolzje.

Siden den foregående sæson havde følgende hold skiftet navn:
 Buran Voronezj havde skiftet navn til HK Voronezj.

Holdene var inddelt i to zoner, der hver spillede om to pladser i op- og nedrykningsspillet mellem Superliga og Højeste Liga.

Zone Vest 

Zone Vest havde deltagelse af 9 hold, der spillede om 2 pladser i op- og nedrykningsspillet mellem Superliga og Højeste Liga. De 9 hold spillede en firedobbelt turnering alle-mod-alle, hvorefter de to bedste hold gik videre til op- og nedrykningsspillet, mens holdene på 3.- til 8.-pladsen spillede videre i Finalepulje Vest.

Zone Øst 

Zone Øst havde deltagelse af 8 hold, der spillede om 2 pladser i op- og nedrykningsspillet mellem Superliga og Højeste Liga. De 8 hold spillede en firedobbelt turnering alle-mod-alle, hvorefter de to bedste hold gik videre til op- og nedrykningsspillet, mens de øvrige 6 hold spillede videre i Finalepulje Øst.

Finalepulje Vest 

Finalepulje Vest havde deltagelse af de 6 bedste hold fra Zone Vest, der ikke havde kvalificeret sig til op- og nedrykningsspillet. Holdene spillede en firedobbelt turnering alle-mod-alle, og alle resultaterne fra første fase blev også medregnet i finalepuljen. Holdene spillede om fem pladser i "Russisk ishockey 50 års cup", og vinderen af finalepuljen kvalificerede sig direkte til kvartfinalen, mens de øvrige fire hold gik videre til ottendedelsfinalerne.

Finalepulje Øst 

Finalepulje Vest havde deltagelse af de 6 hold fra Zone Øst, der ikke havde kvalificeret sig til op- og nedrykningsspillet. Holdene spillede en firedobbelt turnering alle-mod-alle, og alle resultaterne fra første fase blev også medregnet i finalepuljen. Holdene spillede om seedninger til "Russisk ishockey 50 års cup", og vinderen af finalepuljen kvalificerede sig direkte til kvartfinalen, mens de øvrige fem hold gik videre til ottendedelsfinalerne.

Russisk ishockey 50 års cup 

Turneringen havde deltagelse af 14 hold:
 5 hold fra Finalepulje Vest.
 6 hold fra Finalepulje Øst.
 3 hold fra Første Liga.

Vinderne af Finalepulje Vest og Finalepulje Øst startede turneringen i kvartfinalerne, mens de resterende 12 hold begyndte i ottendedelsfinalerne.

Ottendedelsfinaler

Kvarfinaler

Semifinaler

Finale

Første Liga

Hold 

Første Liga havde deltagelse af 43 hold, heraf:
 24 hold fra Højeste Liga 1995-96, markeret med (N).

Siden den foregående sæson havde følgende hold skiftet navn:
 Vjatitj Tver havde skiftet navn til THK Tver.
 Juzjnyj Ural Orsk havde skiftet navn til NOSTA-Juzjnyj Ural Orsk.

Holdene var inddelt i fire zoner.

Zone Central

Grundspil

Finalepulje

Pulje om 7.-pladsen

Zone Volga

Zone Ural-Vestsibirien

Zone Sibirien-Fjernøsten

Kilder / eksterne henvisninger 
 Hockey Archives - Championnat de Russie 1996/97

Noter 

1996-97
Ishockey i 1996
Ishockey i 1997